WicipediA 


Hen Slafoneg Eglwysig 


Iaith ysgrifenedig gyntaf y Slafiaid yw Hen Slafoneg 
Eglwysig neu Hen Slafoneg (hefyd: Hen Fwlgareg, 
weithiau Hen Facedoneg). Iaith lenyddol yw hi a 
ddatblygodd ar sail tafodiaith Slafeg Thessaloniki y 
cenhadwyr Cristnogol, Sant Cyril a Sant Methodius. 
Defnyddiasant yr iaith ar gyfer eu cyfeithiadau o'r 
Efengylau a thestunau crefyddol eraill yn ystod eu 
cenhadaeth ym Morafia ac wedyn yn y tiroedd Slafig 
deheuol. Ar ôl y cyfnod cynnar, defnyddiwyd fel iaith 
eglwysig yn yr holl wledydd Slafig uniongred, a 
datblygodd ar amrywiol ffurfiau yn y gwahanol wledydd 
gan arwain at fersiynau cenedlaethol gwahanol o Slafoneg 
Egwlysig. Fe'i defnyddir o hyd fel iaith litwrgi yr eglwysi 
Slafig uniongred. 

Y cenadaethau 


Er bod rhai cyfeiriadau amwys at ysgrifennu iaith Slafeg 
cyn canol y 9g, does dim tystiolaeth bendant i iaith Slafeg 
gael ei hysgrifennu cyn cenadaethau Sant Cyril a Sant 
Methodiws i Morafia yng nghanol yr 860au. Aethant yno 
ar ôl ymbil gan Dywysog Rastislav o Morafia Fawr i'r 
Ymerawdwr Mihangel III i anfon cenhadon i bregethu i'w 
bobl. O 863 ymlaen dechreuodd y seintiau a'u disgyblion 
gyfieithu'r Efengylau, y Salmau a darnau arall o'r Beibl 
i'w Hen Slafoneg. Gyrrwyd y cenhadon allan o Morafia 
tua 885 yn sgîl ymryson â chlerigwyr Catholig Almaenig, 
ond aethant ymlaen â'u gwaith yn y tiroedd Slafig 
deheuol. 

Testunau’r ’canon' Hen Slafoneg 
Eglwysig 


Hen Slafoneg Eglwysig 
(c/ioBtHbCK"b iA3biK"b slovënísku 
jçzykú) 

Siaredir 

yn: 

Bwlgaria, Macedonia ac fel 
iaith eglwysig yng ngwledydd 
Slafig uniongred eraill 

Parth: 

Dwyrain Ewrop 

Cyfanswm 

0 

siaradwyr: 

wedi marw; defnyddir fel iaith 
eglwysig yn unig 

Safle yn ôl 
nifer 

siaradwyr: 

dim siaradwyr iaith gyntaf 

Achrestr 

ieithyddol: 

Indo-Ewropeaidd 

Balto-Slafeg 

Slafeg 

Ddeheuol 

c 

Vi 

îtatws swyddogol 

laith 

swyddogol 

yn: 

yr eglwysi Slafig uniongred 

Rheolir 

gan: 

neb 

Codau iaith 

ISO 639-1 cu 

ISO 639-2 chu 

ISO 639-3 chu 

Gweler hefyd: laith - Rhestr ieithoedd 


Yn ystod y cenadaethau, cyfieithodd Cyril a Methodiws a'u disgyblion yr Efengylau a nifer o destunau 
crefyddol eraill i'r Hen Slafoneg o tua 863 ymlaen. Mae'r cyfieithiadau hyn ar glawr heddiw mewn nifer o 
lawysgrifau diweddarach wedi'u cop'io mewn gwahanol wledydd. Mae iaith y testunau hyn yn adlewyrchu 
nodweddion ieithoedd Slafeg Deheuol gyda chymysgedd o nodweddion yr ieithoedd Slafeg Gorllewinol o 
Morafia mewn rhai achosion. Maen nhw hefyd yn amrywio i ryw raddau yn ôl iaith yr ardall lle cawsant eu 
cop'ro wedyn. Roedd y tafodieithoedd Slafeg yn debygach i'w gilydd yr adeg hynny nag y maen nhw 
heddiw. Mae'n debyg felly i Cyril a Methodiws ddefnyddio eu tafodiaith Slafeg Ddeheuol fel sail i'r 
cyfieithiadau gan ei haddasu rywfaint i'r sefyllfa leol. Ysgrifennwyd y testunau cynharach yn yr wyddor 
Glagolitig, system ysgrifennu a ddyfeisiwyd gan Cyril a Methodiws. Yn gyffredinol, mae'r testunau 
hwyrach yn tueddu i ddefnyddio'r wyddor Gyrilig . 





Dyma'r brif lawysgrifau yn y 'canon' Hen Slafoneg Eglwysig: 


■ Codex Assemanianus (ail hanner y 10g neu hanner cynta'r lleg, Macedonia): llithlyfr o'r 
Efengylau a nodiadau ar y calendr, wedi'i ysgrifennu yn yr wyddor Glagolitig; 

■ Sawina Kniga (llg, Bwlgaria): llithlyfr anghyflawn o'r Efengylau (Cyrilig); 

■ Codex Zographensis (diwedd y lOg neu ddechrau'r lleg, Macedonia): Efengylau 
(Tetraevangelia) (Glagolitig); 

■ Codex Marianus (dechrau'r llg, Macedonia): Efengylau (Tetraevangelia) (Cyrilig); 

■ Psalterium Sinaiticum (llg, Macedonia) 

■ Euchologium Sinaiticum (llg) 

■ Codex Suprasliensis ( llg, Bwlgaria) 

■ Glagolita Clozianus (llg, Macedonia) 

■ Dalennau Kiev (lOeg ganrif): y testun cynharaf mewn unrhyw iaith Slafeg a'r testun Hen 
Slafoneg Eglwysig sy'n dangos y maint mwyaf o nodweddion Morafaidd. 


Enw’r Hen Slafoneg Eglwysig 


Mae'r testunau ei hun yn galw'r iaith yn 'Slafoneg' yn unig. Yn ystod y 19g, daeth yn glir bod y llawysgrifau 
yn cynnwys nifer o nodweddion na cheid ond yn yr ieithoedd Slafeg deheuol, ac, yn arbennig, mewn 
Bwlgareg. Felly roedd rhai ysgolheigion yn y 19eg a dechrau'r 20g yn galw'r iaith yn 'Hen Fwlgareg'. Ond 
mae'r term hwn yn awgrymu bod Bwlgareg Modern wedi datblygu'n uniongyrchol o'r iaith honno, ac hefyd 
mae'n anwybyddu'r ffaith bod yr iaith yn cynnwys elfennau nifer o dafodieithoedd Slafeg Deheuol a 
gorllewinol yn ôl tarddiad y llawysgrifau, ac i'r iaith gael ei defnyddio y tu fewn ac y tu allan o Fwlgaria ei 
hun. Heddiw dim ond ym Mwlgaria y defnyddir y term 'Hen Fwlgareg'. Yn y gorllewin, y term arferol yw 
'Hen Slafoneg Eglwysig', ac yn nwyrain Ewrop 'Hen Slafoneg'. 


Wedi dod o "https://cy.wikipedia.Org/w/index. php?title=Hen_Slafoneg_Eglwysig&oldid=3590593" 

